CELEX: 62013CN0590
Language: lv
Date: 2013-11-20 00:00:00
Title: Lieta C-590/13: Lūgums sniegt prejudiciālu nolēmumu, ko 2013. gada 20. novembrī iesniedza Corte Suprema di Cassazione (Itālija) — Idexx Laboratoires Italia srl/Agenzia delle Entrate

25.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 24/10
            
         Lūgums sniegt prejudiciālu nolēmumu, ko 2013. gada 20. novembrī iesniedza Corte Suprema di Cassazione (Itālija) — Idexx Laboratoires Italia srl/Agenzia delle Entrate
   
   (Lieta C-590/13)
   2014/C 24/19
   Tiesvedības valoda — itāļu
   
      Iesniedzējtiesa
   
   
      Corte Suprema di Cassazione
   
   
      Lietas dalībnieki pamata procesā
   
   
      Prasītāja: Idexx Laboratoires Italia srl
   
   
      Atbildētāja: Agenzia delle Entrate
   
   
      Prejudiciālie jautājumi
   
   
               1)
            
            
               Vai principi, ko Eiropas Savienības Tiesa noteikusi 2008. gada 8. maija spriedumā apvienotajās lietās C-95/07 un C-96/07 Ecotrade un saskaņā ar kuriem Sestās direktīvas 77/388 (1), kurā grozījumi izdarīti ar Direktīvu 91/680/EEK (2), 18. panta 1. punkta d) apakšpunktam un 22. pantam ir pretrunā labojumu izdarīšanas deklarācijās un pievienotās vērtības nodokļa piedziņas prakse, kas soda par, pirmkārt, pienākumu, kas izriet no valsts tiesiskajā regulējumā, piemērojot šo 18. panta 1. punkta d) apakšpunktu, noteiktajām formalitātēm, neievērošanu, un, otrkārt, par grāmatvedības pārkāpumu un pārkāpumu, deklarējot nodokļus, kas attiecīgi izriet no minētā 22. panta 2. un 4. punkta, atņemot atskaitīšanas tiesības apgrieztās iekasēšanas procedūras piemērošanas gadījumā, ir piemērojami arī gadījumā, ja pilnīgi netiek ievēroti minētajā tiesiskajā regulējumā paredzētie pienākumi, tomēr nav nekādu šaubu par nodokļu maksātāja stāvokli un par viņa tiesībām uz nodokļa atskaitīšanu?
            
         
               2)
            
            
               Vai formulējumi “obblighi sostanziali”, “substantive requirements” un “exigences de fond”, ko Tiesa lieto 2008. gada 8. maija sprieduma apvienotajās lietās C95/07 un C96/07 Ecotrade dažādās valodu redakcijās, attiecas — saistībā ar PVN jomā paredzēto t.s. apgrieztās iekasēšanas gadījumu — uz vajadzību samaksāt PVN vai uz nodokļa parāda uzņemšanos, vai arī uz tādu būtisku nosacījumu pastāvēšanu, kuri pamato nodokļu maksātāja aplikšanu ar šo nodokli un regulē atskaitīšanas tiesības, kuru mērķis ir nodrošināt minētā nodokļa neitralitātes principu, kas būtu vienots Eiropas līmenī — piemēram, šādus aspektus: raksturīgums, apliekamība un pilnīga atskaitāmība?
            
         
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).
   
      (2)  Padomes 1991. gada 16. decembra Direktīva 91/680/EEK, kas papildina pievienotās vērtības nodokļu kopējo sistēmu un groza Direktīvu 77/388/EEK nolūkā atcelt fiskālās robežas (OV L 376, 1. lpp.).